ჯეს გლინი

ჯესიკა ჰანა გლინი (; დ. 20 ოქტომბერი, 1989, ლონდონი, ინგლისი) — ინგლისელი მომღერალი და სიმღერების ავტორი. 2013 წელს ლეიბლ Atlantic Records-თან კონტრაქტის გაფორმების შემდეგ გამოუშვა სინგლები „Rather Be" და "My Love". ორივე კომპოზიცია დიდი ბრიტანეთის ჩარტში პირველ ადგილზე გავიდა. 2019 წელს ჟურნალმა Forbes-მა „30 წლამდე ყველაზე გავლენიან ადამიანთა" სიაში შეიყვანა.

სადებიუტო სტუდიური ალბომი, I Cry When I Laugh გამოვიდა 2015 წელს და პირველ ადგილზე გავიდა გაერთიანებული სამეფოს ალბომების ჩარტში. ალბომიდან გამოუშვა სინგლები „Hold My Hand" და „Don't Be So Hard on Yourself". მეორე სტუდიური ალბომი, Always In Between გამოვიდა 2018 წელს და გავიდა პირველ ადგილზე გაერთიანებული სამეფოს ალბომების ჩარტში. ასევე გამოუშვა სინგლები „I'll Be There", „These Days", „All I Am", „Thursday" და „One Touch". მუსიკოსს მიღებული აქვს გრემის ჯილდო და ბრიტანული ჯილდოს ცხრა ნომინაცია.

 ადრეული ცხოვრება 
ჯეს გლინი დაიბადა ჰემპსტედში და გაიზარდა მიუსველ ჰილში, ჩრდილოეთ ლონდონში, ებრაულ ოჯახში. დედა მუშაობდა A&R-ში. ოჯახის გვარი თავდაპირველად გოლდშტეინი იყო, მაგრამ ბაბუამ გლინად გადააკეთა. მუსიკოსი 15 წლის ასაკში გამოვიდა სატელევიზიო შოუში X Factor, მაგრამ პროდიუსერებთან უთანხმოების გამო დატოვა შოუ.

ის სწავლობდა Fortismere School-ში. ამის შემდეგ დაიწყო მსოფლიოში მოგზაურობა. სწორედ ამ დროს დაინტერესდა მუსიკალური ინდუსტრიით. შემდეგ სწავლა დაიწყო East London College of Access Music-ში.

 კარიერა 
East London College of Access Music-ში სწავლის დროს გაიცნო სიმღერების ავტორი ჯინ ჯინი და პროდიუსერი ბლეს ბიტსი. მათ ერთად იმუშავეს მუსიკოსის პირველ სიმღერაზე. მალევე კონტრაქტი გააფორმა ლეიბლთან Black Butter Records. 2013 წელს ახალი კონტრაქტი დადო Atlantic Records-თან. გლინმა წარმატებას მიაღწია 2014 წელს, როდესაც გამოუშვა კოლაბორაციული კომპოზიცია „My Love". ნამუშევარი პირველ ადგილზე გავიდა გაერთიანებული სამეფოს სინგლების ჩარტში. მალევე Clean Bandit-თან ერთად გამოუშვა კოლაბორაციული ნამუშევარი „Rather Be". ეს სიმღერაც პირველ ადგილზე გავიდა დიდი ბრიტანეთის ჩარტებში და გახდა ჰიტი ევროპასა და ოკეანეთში. გლინმა მოიგო გრემის ჯილდო საუკეთესო საცეკვაო ჩანაწერის კატეგორიაში. მუსიკოსი ნომინაციაში წარდგენილი იყო კომპოზიციისთვის „Rather Be".

სადებიუტო სოლო სინგლი, „Right Here", გამოვიდა 2014 წელს და მოხვდა რამდენიმე ქვეყნის ჩარტში. იმავე წელს იმღერა ბრიტანულ ფესტივალებზე და გამართა ტურნე გაერთიანებულ სამეფოში. 2014 წელს ითანამშრომლა ისეთ მუსიკოსებთან, როგორიცაა Little Mix, MO, Rudimental და Tinie Tempah. მუსიკოსმა გამოუშვა მეორე კოლაბორაციული კომპოზიცია Clean Bandit-თან ერთად 2014 წელს, სახელწოდებით „Real Love".

მეორე სოლო სინგლი, „Hold My Hand", გამოვიდა 2015 წელს და სამი კვირა გაატარა დიდი ბრიტანეთის სინგლების ჩარტის სათავეში. იმავე წელს გამოუშვა დუეტი თინი ტემპჰთან ერთად სახელწოდებით „Not Letting Go". კომპოზიცია პირველ ადგილზე გავიდა დიდი ბრიტანეთის სინგლების ჩარტში. სადებიუტო ალბომი, I Cry When I Laugh, გამოვიდა 2015 წელს და პირველ ადგილზე გავიდა გაერთიანებული სამეფოს ალბომების ჩარტში.

მეორე სტუდიური ალბომი, Always In Between, გამოვიდა 2018 წელს და მოხვდა გაერთიანებული სამეფოს ალბომების ჩარტის სათავეში. გლინი გახდა პირველი ბრიტანელი ქალი მუსიკოსი, რომელის შვიდი სიმღერა დიდი ბრიტანეთის სინგლების ჩარტის სათავეში მოხვდა. იმავე წელს მოიგო გრემის ჯილდო და მიიღო Brit Awards-ის ცხრა ნომინაცია.

2022 წელს გლინი წამოვიდა ლეიბლიდან Atlantic Records და გააფორმა კონტრაქტი United Talent Agency-სა და Roc Nation-თან. 2023 წელს ხელი მოაწერა ახალ კონტრაქტს EMI-სთან.

 არტისტიზმი 
გლინის თქმით მის მუსიკაზე დიდი გავლენა იქონიეს ფრენკ ოუშენმა, ემი უაინჰაუსმა, ადელმა, სემ კუკმა, Destiny's Child-მა, არეთა ფრანკლინმა, უიტნი ჰიუსტონმა და ეტა ჯეიმსმა. მუსიკის წერის მხრივ ყველაზე დიდი შთაგონების წყაროები იყვნენ ემინემი, ჯეი-ზი და კენდრიკ ლამარი. მასზე ასევე დიდი გავლენა იქონიეს შემდეგმა მუსიკოსებმა; ინდია არი, ბიონსე, მერი ჯეი ბლაიჯი, Girls Aloud, მერაია კერი და მეივის სტეიფლსი. გლინის თქმით ლორინ ჰილის ალბომმა „The Miseducation of Lauryn Hill“ მისცა მოტივაცია მას დაეწყო სიმღერების წერა.

 დისკოგრაფია 

 I Cry When I Laugh (2015)
 Always In Between (2018)
 Jess (2024)

 რესურსები ინტერნეტში 


 სქოლიო 

კატეგორია:დაბადებული 20 ოქტომბერი
კატეგორია:დაბადებული 1989
კატეგორია:ინგლისელი ქალი მომღერლები
კატეგორია:პოპ-მომღერლები
კატეგორია:რიტმ-ენდ-ბლუზ მომღერლები
კატეგორია:დენს-მუსიკოსები
კატეგორია:სოულ-მუსიკოსები
კატეგორია:ინგლისელი პოპ-მომღერლები
კატეგორია:ინგლისელი რიტმ-ენდ-ბლუზ მომღერლები
კატეგორია:ინგლისელი რიტმ-ენდ-ბლუზ მუსიკოსები
კატეგორია:ინგლისელი სოულ-მუსიკოსები
კატეგორია:ინგლისელი სოულ-მომღერლები
კატეგორია:ცოცხალი ადამიანები
კატეგორია:ლონდონში დაბადებულები